Народны Альбом

**Наро́дны Альбо́м** — беларускі супольны музычны праект, скампанаваны і выдадзены ў 1997 годзе. На фэстывалі «Рок-каранацыя-97» прызнаны альбомам году, праходзіў у намінацыі «Найлепшыя тэксты году». 18 сьнежня 2007 году на юбілейным канцэрце быў пачаты продаж live-выданьня складанкі з запісам ад 11 красавіка 2004 году. Паводле словаў Лявона Вольскага, падчас запісу Народнага Альбому зьявіліся ідэі запісаць асобны альбом патрыятычных песень «Я нарадзіўся тут», а таксама ідэя гурту «Крамбамбуля».

## Зьмест

## Удзельнікі
* Міхал Анемпадыстаў: ідэя і канцэпцыя альбома, тэксты — збор і апрацоўка, укладаньне альбому, графічны дызайн, рэчытатыў (7), дадатковы сьпеў (26)
* Лявон Вольскі: канцэпцыя альбома, сьпеў (1-4, 6, 8, 9, 11-13, 16-19, 21, 22, 26, 27), дадатковы сьпеў (20), рэчытатыў (7), акустычная гітара (2, 4, 6, 11-13, 16, 17, 19, 22, 26), электрычная гітара (25), бас-гітара (11), бубны (11), Kurzweil-2000 (1, 2, 5, 7, 8, 20, 25)
* Кася Камоцкая: канцэпцыя альбома, сьпеў (1, 4, 7, 8, 15, 20, 23, 26), акустычная гітара (15, 23)
* Анатоль Додзь: канцэпцыя альбома, гукарэжысура (1-14, 16-23, 25-27), мастэрынг, укладаньне альбому, дадатковы сьпеў (21)
* Сяргей «Шлёма» Лабандзіеўскі: гукарэжысура (10, 15, 24), дадатковы сьпеў (2, 3, 13, 26), голас камісара (3, 21)
* Зьміцер Вайцюшкевіч: сьпеў (14), клярнэт (10), флейта (5, 22), Kurzweil-2500 (14)
* Вераніка Круглова: сьпеў (5)
* Ірына Курапаткіна: сьпеў (25), дадатковы сьпеў (23, 26), рытмовае плясканьне (18)
* Аляксандар Памідораў: сьпеў (10), акустычная гітара (10), дадатковы сьпеў (13)
* Inkognito: сьпеў (24)
* Сяргей Ахрамовіч: баян «Мелодия» (2, 11, 13, 22, 26), дадатковы сьпеў (2, 20, 21, 26)
* Юлія Глушыцкая: віялянчэль (4, 7)
* Алег «Алезіс» Дземідовіч: бубны (4, 11-13, 22, 26, 27), дадатковы сьпеў (22)
* Юрась Ляўкоў: бас-гітара (4, 11-13, 22, 26)
* Піт Паўлаў: акустычная гітара (12, 27), дадатковы сьпеў (22)
* Слава Корань: электрычная гітара (8), дадатковы сьпеў (8)
* Дзяніс Архіпаў: кантрабас (10)
* Вольга Бабак: дадатковы сьпеў (9, 26), рытмовае плясканьне (18)
* Вольга Караткевіч: дадатковы сьпеў (9, 26)
* Генадзь Кесьнер: дадатковы сьпеў (2, 3, 20, 21, 26)
* Алесь Ляшкевіч: дадатковы сьпеў (3, 21, 26)
* Юры Каролік: дадатковы крык (2, 26)
* Каймар Ягер: фота
* Кляўс Зэмдэта: мадэль
* Ўлад Казаноўскі: графічны дызайн

## Дадатковыя зьвесткі
* Супольны музычны праект, які зьявіўся на сьвет дзякуючы Міхалу Анемпадыставу, якому належыць ідэя альбома й амаль усе тэксты. Удзел у праекце бралі папулярныя беларускія рок-музыкі сярэдзіны 90-х: N.R.M., ULIS, Новае Неба й іншыя.
* На некаторых перавыданьнях песьня «Надзенька» замененая на іншую.
* Ёсьць меркаваньне, што песьня «Казік» напісаная на матыў песьні «Twist and Shout», вядомай у выкананьні гурту The Beatles. Але больш верагодна, што вытокам была песьня «La Bamba», вядомая ў выкананьні Ritchie Valens, а таксама гурту Los Lobos, кавэр-вэрсіяй якой, дарэчы, і зьяўляецца «Twist and Shout».
* «Lomir zich iberbetn» () — народная габрэйская песьня.
* Песьня «ЛаЛаЛаЛа» да выхаду «Народнага альбому» ўвайшла ў аднайменны першы альбом N.R.M..
* У песьні «Два польскіх шпіёны» сьпяваецца пра Болека ды Лёлека, прататыпам якіх сталі пэрсанажы мультфільма 1960-х гадоў.
* Каймар Ягер ды Кляўс Зэмдэта служылі ў войску разам зь Міхалам Анемпадыставым.
* Запіс альбому быў зроблены на студыі Радыё 101,2 у лістападзе 1996 — сьнежні 1997. Удзел у рэалізацыі праекту браў фонд «Наша Ніва». Альбом быў выдадзены фірмай «Ковчег» у 1997 годзе.
* Лявон Вольскі разам зь Міхалам Анемпадыставым напісалі ў 1999 годзе аднайменную п’есу, грунтуючыся на пэрсанажах, якія сустракаюцца ў альбоме (апублікаваная ў 2000 годзе па-польску і ў 2002 годзе па-беларуску). У 2001 годзе п’есу паставіў Уладзімер Колас зь ліцэістамі Беларускага гуманітарнага ліцэя, а ў 2008 годзе адбылася прэзэнтацыя дакумэнтальнага фільма «Дзёньнік „Народнага альбома“».
* Андрэй Хадановіч выконваў кавэр на песьню «Простыя словы».
* 11 красавіка 2004, 18 сьнежня 2007 ды 2-3 сьнежня 2008 году прайшлі канцэрты «Народны альбом». Гурт N.R.M. часьцяком выконваў на сваіх канцэртах шэраг песень з «Народнага альбому», у тым ліку песьню «Надзенька». Гэта можа падказваць, што пад інкогніта хаваўся Лявон Вольскі. Паводле іншых зьвестак, яе выканаўцам на альбоме быў выкладчык з катэдры славістыкі філфаку БДУ Мікола Трус. На песьню «Надзенька» таксама зьняты відэакліп.
* Песьня «Край ты мой, край» увайшла ў «Незвычайны канцэрт» рэж. Юрыя Хашчавацкага.

## Крыніцы

## Спасылкі
* Музычны спектакль «Народны альбом. 20 год»
* Дакументальны фільм «Народны альбом. Ненаўмысны шэдэўр»
* «Belsat Music Live Extra»: «Народны альбом» і містычныя супадзенні

Катэгорыя:Беларускія супольныя музычныя праекты
Катэгорыя:Альбомы 1997 году